SET ทรุดหนัก! ปิดวูบ 35 จุด วิตกเศรษฐกิจโลก-ใกล้วันหยุดยาว โบรกฯชี้พรุ่งนี้เสี่ยงรูดต่อ
SET ทรุดหนัก! ปิดวูบ 35 จุด วิตกเศรษฐกิจโลก-ใกล้วันหยุดยาว โบรกฯชี้พรุ่งนี้เสี่ยงรูดต่อ โดยดัชนีปิดตลาดวันนี้ ที่ระดับ 1,556.65 จุด ลบ 34.64 จุด หรือ 2.18% มูลค่าการซื้อขาย 3.3 หมื่นล้านบาท 
25 ธ.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,556.65 จุด ลบ 34.64 จุด หรือ 2.18% มูลค่าการซื้อขาย 3.3 หมื่นล้านบาท 
10 หุ้นกดดัชนีวันนี้

ด้าน นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยว่า ดัชนีหุ้นไทยวันนี้ปรับตัวลดลงค่อนข้างแรง เจอปัจจัยกดดันจากความกังวลเกี่ยวกับทิศทางการเติบโตของเศรษฐกิจทั่วโลก ประกอบกับ Sentiment เชิงลบการลงทุนของตลาดหุ้นทั่วโลก และใกล้สู่ช่วงวันหยุดระยะยาว ปริมาณการซื้อขายเบาบาง
โดยดัชนีที่ 1,570 จุด เป็นช่วงที่บอกถึงบรรยากาศการลงทุนได้ค่อนข้างมาก หากสามารถยืนเหนือระดับที่ว่ามาได้ภาพรวมก็ยังถือว่าเป็นบวก แต่หากต่ำกว่าก็คงต้องมามองที่แนวรับ 1,520 จุด และ 1,550 จุด
สำหรับแนวโน้มการลงทุนในวันพรุ่งนี้ (26 ธ.ค.) นายกิจพล กล่าวว่า ตลาดฯมีทิศทางซึมลงต่อ โดยมีแนวรับที่ 1,550-1,520 จุด และแนวต้านที่ 1,570 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
PTT มูลค่าการซื้อขาย 2,642.48 ล้านบาท ปิดที่ 45.25 บาท ลดลง 2.25 บาท
PTTEP มูลค่าการซื้อขาย 1,495.29 ล้านบาท ปิดที่ 111.50 บาท ลดลง 5 บาท
AOT มูลค่าการซื้อขาย 1,303.32 ล้านบาท ปิดที่ 62.75 บาท ลดลง 2.25 บาท
CPALL มูลค่าการซื้อขาย 957.21 ล้านบาท ปิดที่ 69 บาท ลดลง 0.50 บาท
BEM มูลค่าการซื้อขาย 948.02 ล้านบาท ปิดที่ 9.95 บาท ลดลง 0.25 บาท
 
ตลาดหุ้นเอเชีย
